open-index/open-wikipedia-markdown huggingface dataset:
Irasu

**Irasu** () – veikiantis ugnikalnis centrinėje Kosta Rikoje, Centrinėje Kordiljeroje, Kartago provincijoje, 30 km į šiaurę nuo Kartago. Aukštis – 3432 m.

Irasu yra kompleksinis vulkaninis skydas, užimantis 500 km². Tai aukščiausias aktyvus ugnikalnis šalyje. Turi 5 kraterius iš kurių 2 yra aktyvūs. Krateriuose telkšo keletas ryškiaspalvių vulkaninių ežerų. Ugnikalnis aktyvus – nuo 1723 m. jis išsiveržė bent 23 kartus. Dalį išsiveržimų lydėjo piroklastų srautai ir laharai, o vulkaniniai pelenai krito visame Centriniame slėnyje. Paskutinis Irasu išsiveržimas įvyko 1994 m. gruodžio 8 d.

Nepaisant savo potencialios grėsmės, Irasu yra populiarus turistinis objektas. Į viršūnę nutiestas automobilių kelias, vyksta autobusų reisai. Be to, kalne įrengta keletas svarbių telekomunikacijų perdavimo stulpų. Ugnikalnis ir jo apylinkės paskelbtos Irasu nacionaliniu parku. Giedromis dienomis (tiesa, tokios čia pastaiko retai) nuo kalno galima išvysti tiek Karibų jūrą, tiek Ramųjį vandenyną.


Image:Main Crater Lagoon 3, Irazu Volcano, Costa Rica - Daniel Vargas.jpg|Pagrindinio kraterio lagūna
Image:Inside_Irazu_Volcano,_Costa_Rica_(Diego_de_la_Haya_Crater)_-_Daniel_Vargas.jpg|Diego de la Hajos kraterio lagūna
Image:DirkvdM irazu 1.jpg|Ugnikalnio panorama


## Nuorodos
* Global Volcanism Program
Petrinalas

**Petrinalas** (; , iš  'akmuo, uola') – trumpas XV–XVII a. kavalerijos šaunamasis ginklas, neturėjęs padegimo mechanizmo. Šaudė akmeninėmis (pagal tai ir pavadintas) ar švininėmis kulkomis. Labiausiai paplitę buvo Italijoje. Naudoti neilgai, XVII a. juos išstūmė atsiradę pistoletai ir karabinai.

## Konstrukcija
Petrinalas buvo briaunotas strypas iš minkštos geležies ar apvalus iš vario ar bronzos, išilgai kurio buvo išgręžtas vamzdžio kanalas. Vamzdžio ilgis paprastai būdavo 40-50 cm, kanalo kalibras – 13-30 mm. Drūtgalyje, šone, buvo išgręžiama degtuvo anga ir privirinamas lentynėlė padegamajam parakui. Nuo XV a. vidurio lentynėlę pridengdavo dangtelis, saugojęs nuo parako nubirimo pernešant petrinalą. Taip pat petrinalą imta įtvirtinti arbaleto tipo apsode.

Petrinamo masė buvo 4-6 kg. Padegdavo dagčiu pro viršutinę padegamąją angą. Mažo kalibro petrinalus užtaisydavo švinine kulka, kurios kalibras būdavo apie 1,5 mm mažesnis už vamzdžio kanalo skersmenį. Jei kanalas būdavo platus, naudodavo ir akmenukus, apsuktus skudurėliu.

## Šaudymas
Karteče ir akmenimis šaudydavo tik iš kelių metrų nuotolio, pramušamoji geba būdavo menka. Geriausi petrinalai švininėmis kulkomis pramušdavo šarvus, bet veiksmingo šaudymo nuotolis buvo menkesnis nei arbaletų (mažiau kaip 15 m).

Anglišku terminu  vadindavo ir lengvuosius kavaleristu, ginkluotus petrinalais. Ši kavalerijos forma buvo naudojama kaip parama labiau šarvuotai kavalerijai (puslanseriams ir kirasirams). Vėliau kavaleristus petronelius pakeitė kavaleristai arkebuzininkai ().
Kosta Rika olimpinėse žaidynėse

**[[Kosta Rika]] olimpinėse žaidynėse** debiutavo 1936 m. Berlyne, Vokietijoje vykusiose žaidynėse. Šalis per visą istoriją yra laimėjusi keturis olimpinius medalius. Žiemos olimpinėse žaidynėse Kosta Rika debiutavo 1980 m. JAV vykusiose žaidynėse.

## Istorija
Kosta Rikos olimpinis komitetas buvo įkurtas 1936 m. Tais pačiais metais jis buvo pripažintas Tarpautinio Olimpinio komiteto ir Kosta Rika pirmą kartą pasirodė olimpinėse žaidynėse. Sėkmingiausias sportas šaliai yra plaukimas, atnešęs keturis olimpinius medalius.

1980 m. Kosta Rika pirmą kartą debiutavo žiemos olimpinėse žaidynėse. Pirmasis šalies žiemos sporto atstovas buvo lygumų ir kalnų slidininkas Arturo Kinch, kuris iš viso dalyvavo penkiose olimpiadose.

## Medaliai

## Nuorodos
*Kosta Rikos olimpinis komitetas
Kirgizija olimpinėse žaidynėse

**[[Kirgizija]] olimpinėse žaidynėse** debiutavo 1994 m. Lilehameryje, Norvegijoje vykusiose žaidynėse, sugriuvus Tarybų Sąjungai. Šalis per visą istoriją yra laimėjusi keturis medalius. 

## Istorija
Kirgizijos olimpinis komitetas buvo įkurtas 1991 m., bet Tarptautinis olimpinis komitetas jį pripažino tik 1993 m. Lygi tol šalies sportininkai atstovavo Tarybų Sąjungos rinktinę. 1992 m. vasaros olimpinėse žaidynėse šalies sportininkai atstovavo mišriai komandai, kurią sudarė visos buvusios Tarybų Sąjungos valstybės, išskyrus Baltijos šalis. Pirmąja nepriklausomos Kirgizijos atstove olimpiadoje tapo biatlonininkė Yevgeniya Roppel.

## Medaliai

## Nuorodos
*Kirgizijos olimpinis komitetas
Legionovas

**Legionovas** () – miestas vidurio rytų Lenkijoje, Mazovijos vaivadijoje. Miestas įsikūręs už 23 km į šiaurės rytus nuo Varšuvos miesto centro, 7 km į pietus nuo Zegžės tvenkinio (*Jezioro Zegrzyńskie*). Administracinis apskrities (*Powiat legionowski*) centras. 1975–1998 m. laikotarpyje priklausė Varšuvos vaivadijai. Turi apie 50,7 tūkst. gyv. 

Mieste išlikęs caro garnizono raudono mūro kareivinių kompleksas, savitos architektūros mediniai XIX a. kurorto vasarnamiai. 

## Istorija

Miestas ėmė kurtis nutiesus geležinkelį į Rytų Prūsiją ir 1877 m. Naujosios Jablonos (*Jabłonna Nowa*) kaime pastačius geležinkelio stotį. Gretimoje Jablonoje rūmus (dab. Lenkijos Mokslų akademijos kongresų rūmai) buvo pasistatęs Stanislovo Poniatovskio brolis vyskupas Michailas Poniatovskis. 1892 m. čia įsikūrė carinės Rusijos kariuomenės garnizonas, buvo statomos kareivinės. 1912 m. suteiktos miesto teisės. 1919 m. Naujoji Jablona pervadinta Legionovu, pagerbiant caro kareivinėse įsikūrusius lenkų legionus. 1920 rugpjūčio mėn. generolo Liucijaus Želigovskio pajėgos čia suvaidino lemiamą vaidmenį mūšiuose su Raudonąja armija dėl Varšuvos.

Po 1925 m. Legionovas tapo populiaria varšuviečių poilsio vieta. Per II Pasaulinio karą Legionove veikė karo belaisvių lageris *Stalag 368* ir žydų getas. Miestas buvo Varšuvos sukilimo dalimi.

## Nuorodos
* Legionovo miesto oficiali svetainė (lenkų k.)
Cešynas

**Cešynas** (, , ) − miestas pietų Lenkijoje, Silezijos vaivadijoje, prie sienos su Čekija; į vakarus nuo Belsko-Bialos.

Per miestą teka Olsos upė, dešinysis Oderio intakas. Kitoje upės pusėje išsidėstęs Čekijos miestas Česky Tešynas, kuris senovėje kartu su Cešynu sudarė vieną miestą. Jie buvo atskirti Versalio sutartimi po I Pasaulinio karo. 

## Istorija
Viduramžiais miestas priklausė Cešyno kunigaikštystei.

## [[Miestų partnerystė]]
* Česky Tešynas, Čekija
* Genkas, Belgija
* Liucerna, Šveicarija
* Puckas, Lenkija
* Rožniava, Slovakija
* Teuva, Suomija

## Nuorodos
* Cešino muziejus (lenkų k.)
Starachovicės

**Starachovicės** () – miestas vidurio rytų Lenkijoje, Švento Kryžiaus vaivadijoje, apie 37 km į šiaurės rytus nuo vaivadijos sostinės Kelcų, pusiaukelėje (apie 170 km) tarp Krokuvos ir Varšuvos. Administracinis apskrities (*Powiat starachowicki*) centras, įsikūręs vaizdingame Kamenos (*Kamienna*) upės slėnyje, apylinkėse stūkso Švento Kryžiaus kalnai (*Góry Świętokrzyskie*). 1975–1998 m. priklausė Kelcų vaivadijai. Turi apie 55,1 tūkst. gyv. (2008 m.). 1939-1949 m. laikotarpyje miestas vadinosi *Starachowice-Wierzbnik*.

Starochovicėse nuo 1948 m. įsikūrusi lenkiškų sunkvežimių gamykla FSC Star (*Fabryka Samochodów Ciężarowych „Star“*). Joje buvo pagamintas pirmasis popiežiui skirtas papamobilis. Šiuo metu gamykla priklauso vokiečių MAN SE koncernui ir „Star“ ženklo nebenaudoja.

## Istorija

*Krzyżowa Wola* gyvenvietėje (dab. Starachovicių ribose) nuo XV a. pradėta lydyti geležies rūdą. Augo rūdos kasyba, plėtėsi ir metalurgijos pramonė. 1624 m. suteiktos miesto teisės. 1921 m. pastatyta ginkluotės gamykla, kurioje buvo gaminamos įvairių tipų patrankos. Per II Pasaulinį karą sugriautos gamyklos vietoje pradėta gaminti sunkvežimius „Star“. 

1994 m. paskutinėje geležies rūdos šachtoje baigėsi žaliavų atsargos, ir ji buvo uždaryta, taip užbaigdama šimtametes kalnakasybos tradicijas šiame rajone. Naujoms ekonomikos šakoms vystytis padeda įsteigta speciali ekonominė zona. Atidarytas technikos muziejus supažindina su metalų gavybos ir lydymo pramonės istorija. 

## Nuorodos

* Starachovicių oficiali svetainė (lenkų k.)
Didžiosios Lenkijos Ostruvas

**Didžiosios Lenkijos Ostruvas** () − miestas centrinėje Lenkijoje, Didžiosios Lenkijos vaivadijoje.

## Istorija
Miestas įkurtas XV a. pradžioje. 1404 m. Ostruvas Vielkopolski gavo miesto teises, tačiau dėl gaisrų ir karų miestas vystėsi silpnai. 1714 m. Maršalka Francišekas Bielinis patvirtino senąsias privilegijas ir suteikė naujų.

Radvilų giminė buvo daugelio miesto projektų mecenatai ir rėmėjai.

## Miestų partnerystė
*  Lečė, Italija
*  Deličas, Vokietija
*  Nordhauzenas, Vokietija
*  Kališas, Lenkija
*  Brantfordas, Kanada

## Sportas
* Atlas Stal Ostrow WLKP − vyrų krepšinio komanda
* Ostrovia 1909 Ostrow Wielkopolski − vyrų futbolo komanda
* KM Ostrow Wielkopolski − spidvėjaus komanda.

## Nuorodos
* Informacija turistams  (lenkų k.)

## Šaltiniai
Kvad kupė

**Kvad kupė** () – kupė primenantis automobilio kėbulo tipas. Kaip ir kai kurie kupė turi antrąją sėdynių eilę, kurios erdvė mažesnė nei priekinės eilės (paprastai žemesnės lubos, mažiau vietos kojoms). Skirtingai nei paprastas kupė kiekviename šone turi po dvejas dureles, atsidarančias į priešingas puses. Priekinės durelės atsidaro įprastai, o galinės durelės yra siauresnės, atsiveria atgal, nes vyriai yra užpakaliniame durelių krašte. Galinės durelės atsidaro tik tada, kai atidarytos priekinės. Tarp priekinių ir užpakalinių durelių nėra statramsčių.


File:Saturn Ion Quad Coupe.JPG|2007 m. *[[Saturn Ion]]* kvad kupė.
File:Mazda RX-8 on freeway.jpg|2003–2008 m. *[[Mazda RX-8]]* kvad kupė.


## Nuorodos
* 2004 m. ''Saturn ION Red Line'' kvad kupė nuotrauka
* 2004 m. ''Saturn ION Red Line'' kvad kupė nuotrauka
* ''Saturn Ion Red''
Zavercis

**Zavèrcis**  () – miestas pietų Lenkijoje, Silezijos vaivadijoje. Miestas įsikūręs prie Vartos upės, už 41 km į šiaurės rytus nuo vaivadijos sostinės Katovicų. Apskrities centras. Turi apie 53,9 tūkst. gyv. (2006 m.).

Zavercio miestas praeityje turėjo ir kitus panašiai skambančius vardus: *Zaveyurchy, Zavertse, Zavirtcha, Zavyerche*.

## Istorija

Pirmoji *Kromołów* gyvenvietė (dab. Zavercio vienas iš rajonų) minima nuo XII a. Miestas ėmė plėstis tik nutiesus pro jį geležinkelį Varšuva–Viena 1847 m. Po 25 metų apylinkėse veikė naujai atidarytos anglies ir geležies rūdos kasyklos. 1870 m. buvo atidarytas stiklo fabrikas – pirmoji pramonės įmonė mieste. Suklestėjo ir kitos pramonės šakos: pastatyti dideli medvilnės ir audimo fabrikai, metalų liejykla, plytų gamykla, lentpjūvė, garo ir vandens malūnai, mašinų gamybos įmonės. Augant ekonomikai, sparčiai daugėjo ir gyventojų. Kurį laiką buvo du kaimai ir palivarkas Bendzino apskrityje, fabrikų gyvenvietė.

Per II Pasaulinį karą miestas buvo vokiečių užimtas ir pavadintas *Warthenau*, čia buvo atidarytas žydų getas.

## Sportas
### Futbolas
* Warta Zawiercie
* Lenkijos valstybės 1000 metų stadionas, kurio talpa 1 200 žiūrovų.

### Tinklinis
* Warta Zawiercie

### Rankinis
* Viret Zawiercie

## Šaltiniai

* Zavercio miesto oficiali svetainė (lenkų k.)
* Zavercio istorija (lenkų k.)
Buranovskije Babuški

**„Buranovskije Babuški“** (, ) – Rusijos liaudies muzikos kolektyvas iš Buranovo kaimo (Mažosios Purgos raj., Udmurtija). Atlieka udmurtų liaudies muziką, udmurtiškai įdainuoja populiarias rusiškas ir užsienietiškas dainas.

Ansamblis „Buranovskije Babuški“ sukurtas prieš 40 metų, o nuo 2008 m. pradėjo perdainuoti populiarias dainas. 2010 m. kolektyvas dalyvavo Eurovizijos atrankoje ir su daina *Длинная-длинная береста и как сделать из нее айшон* užėmė 3 vietą. 2012 m. „Buranovskije Babuški“ su udmurtiška-angliška šokių daina *Party for Everybody* laimėjo nacionalinę atranką, o Eurovizijos konkurse Azerbaidžane užėmė 2 vietą.

## Sudėtis

2012 m. kolektyvo sudėtis:
* Grania Baisarova
* Alevtina Begiševa
* Zoja Dordova
* Galina Koneva
* Natalija Pugačiova
* Valentina Piatčenko
* Jekaterina Škliajeva

Ansamblio vadovė – Olga Tuktariova.

## Nuorodos

* Buranovskije Babuški
* Daina ''Party for Everybody''

|-
Vandensvydis 2012 m. vasaros olimpinėse žaidynėse

**[[Vandensvydis]] 2012 m. vasaros olimpinėse žaidynėse** vyks nuo liepos 29 d. iki rugpjūčio 12 d. Londone, Jungtinėje Karalystėje. Varžybos vyks Londono vandensvydžio arenoje, pastatytoje olimpiniame parke. Žaidynėse iš viso startuos dvidešimt komandų, 12 vyrų ir 8 moterų.

## Kvalifikacija

### Vyrai

### Moterys

## Medalininkai

## Nuorodos
* Londonas 2012
Sunkioji atletika 2012 m. vasaros olimpinėse žaidynėse

**[[Sunkioji atletika]] 2012 m. vasaros olimpinėse žaidynėse** vyko nuo liepos 28 d. iki rugpjūčio 7 d. Londone, Jungtinėje Karalystėje. Varžybos vyko ExCeL London parodų centre. Žaidynėse iš viso dalyvavo 260 sunkiaatlečių, 156 vyrai ir 104 moterys.

## Medaliai

### Moterys

### Vyrai

## Kvalifikacija

### Vyrai

#### Pasaulio čempionatai
* **1-6 vieta:** 6 sportininkai
* **7-12 vieta:** 5 sportininkai
* **13-18 vieta:** 4 sportininkai
* **19-24 vieta:** 3 sportininkai

#### Afrikos čempionatas
* **1-5 vieta:** 1 sportininkas

#### Azijos čempionatas
* **1-7 vieta:** 1 sportininkas

#### Europos čempionatas
* **1-7 vieta:** 1 sportininkas

#### Pan Amerikos čempionatas
* **1-7 vieta:** 1 sportininkas

#### Okeanijos čempionatas
* **1-5 vieta:** 1 sportininkas

### Moterys

#### Pasaulio čempionatai
* **1-9 vieta:** 4 sportininkės
* **10-16 vieta:** 3 sportininkės
* **17-21 vieta:** 2 sportininkės

#### Afrikos čempionatas
* **1-4 vieta:** 1 sportininkė

#### Azijos čempionatas
* **1-6 vieta:** 1 sportininkė

#### Europos čempionatas
* **1-6 vieta:** 1 sportininkė

#### Pan Amerikos čempionatas
* **1-6 vieta:** 1 sportininkė

#### Okeanijos čempionatas
* **1-4 vieta:** 1 sportininkė

## Nuorodos
* Londonas 2012
Fechtavimasis 2012 m. vasaros olimpinėse žaidynėse

**[[Fechtavimas]] 2012 m. vasaros olimpinėse žaidynėse** vyko nuo liepos 28 d. iki rugpjūčio 5 d. Londone, Jungtinėje Karalystėje. Varžybos vyko ExCeL London parodų centre. Žaidynėse iš viso vyko dešimt fechtavimosi rungčių (6 individualios ir 4 komandinės).

## Rezultatai

### Vyrai

### Moterys

## Nuorodos
* Londonas 2012
Spirou (žurnalas)

**Spirou** – savaitinis Belgijos komiksų žurnalas, kurį leido *Dupuis* kompanija. Pirmą kartą pasirodė 1938 m. balandžio 21 d., kaip *Le Journal de Spirou*, tai buvo 8 puslapių savaitinis žurnalas, sudarytas iš trumpų istorijų.

## Istorija

### Sukūrimas
Kartu su savaitiniu žurnalu *[[Le Journal de Mickey]]* Prancūzijoje ir savaitiniais Tintino nuotykiais *[[Le Petit Vingtième]]*, daug naujų komiksų žurnalų arba jaunimo žurnalų su komiksais pasirodė Prancūzijoje ir Belgijoje antrojoje 1930 m. pusėje. 1936 m., patyręs leidėjas Jean Dupuis padarė savo sūnūs Paul ir Charles atsakingus už naują žurnalą, kuris skirtas paaugliams.

Iš pradžių žurnalas pasirodė 1938 m., buvo didelio formato ir buvo pasiekiamas tik prancūzų kalba ir tik Valonijoje.

## Šaltiniai
Ekonomika (žurnalas)

**Ekonomika** – ekonomikos žurnalas, ėjęs 1936–1940 m. Kaune.

## Istorija

Ėjo keturis kartus per metus. Leido Ekonomistų draugija. Redaktorius Albinas Rimka.

## Šaltiniai
Der Emes

**Der Emes** – LKP CK dienraštis, ėjęs 1940 m. gruodžio 7 d. – 1941 m. birželio 21 d. Kaune jidiš kalba.

## Istorija

Tiražas – 3000–5000 egz. Redaktorius Joselis Šochotas.

## Šaltiniai
Eranus

**Eranus** – tęstinis filosofijos leidinys, ėjęs 1930–1938 m. Kaune.

## Istorija

Leido Vytauto Didžiojo universiteto Humanitarinių mokslų fakulteto filosofijos skyrius. Išėjo keturi tomai. Redaktorius Izidorius Tamošaitis.

## Šaltiniai
Chlebiotkų valsčius

**Chlebiotkų valsčius** () – nuo 1919 m. iki 1954 m. egzistavęs valsčius šiaurės rytų Lenkijoje, Balstogės vaivadijoje ir Varšuvos vaivadijoje, Lomžos apskrityje. Valsčiaus pavadinimas kilęs nuo Chlebiotkų kaimo, bet valsčiaus centras buvo Zavadų kaimas.

## Istorija

1925 m. liepos 1 d. iš dalies valsčiaus kaimų sukurtas naujas Rutkų valsčius. 1939 m. balandžio 1 d. valsčius perkeltas į Varšuvos vaivadiją. 1945 m. rugpjūčio 18 d. valsčius perkeltas į Balstogės vaivadiją. 1952 m. liepos 1 dieną valsčių sudarė 26 kaimai. Vykdant Lenkijos valsčių reformą, valsčius buvo panaikintas 1954 m. rugsėjo 29 dieną. Nuo 1973 m. sausio 1 d. valsčius tapo Zavadų valsčiaus dalimi.

## Šaltiniai
* Główny Urząd Statystyczny w Warszawie: Województwa centralne i wschodnie Rzeczypospolitej Polskiej – podział na gminy według stanu z dnia 1.IV 1933 roku, Książnica-Atlas, Lvovas 1933 m.;
* Wykaz Gromad Polskiej Rzeczypospolitej Ludowej według stanu z dnia 1.VII 1952 m., PRL, GUS, Varšuva;
* 1925 m. valsčiaus padalinimo įstatymas (lenk.) ;
* 1938 m. valsčiaus perkėlimo į Varšuvos vaivadiją įstatymas (lenk.) ;
* 1945 m. valsčiaus perkėlimo į Balstogės vaivadiją įstatymas (lenk.) ;
* 1954 m. valsčiaus panaikinimo įstatymas (lenk.) ;
* 1972 m. Lenkijos valsčių atkurimo įstatymas (lenk.) ;
Chojanų valsčius

**Chojanų valsčius** () – XIX a. egzistavęs valsčius šiaurės rytų Lenkijoje, Lomžos gubernijoje, Mazovijos Vysokio apskrityje. Valsčiaus centras buvo Chojanės kaimas.

## Istorija
Valsčius egzistavo Rusijos imperijos, Lenkijos Kongreso karalystės laikais. 1870 m. gegužės 31 d. vietoje šio valsčiaus jau minimas Mazoveckos valsčius. 1921 m. valsčiaus buvusioje teritorijoje įkurtas Mazovijos Vysokio valsčius.

## Šaltiniai

* [Aprašymas apie Mazovijos Vysokio apskritį [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom XIV (Worowo – Żyżyn) z 1895 m. (lenk.)];
* Skorowidz miejscowości Rzeczypospolitej Polskiej – Tom V – Województwo Białostockie, Główny Urząd Statystyczny Rzeczypospolitej Polskiej, Varšuva 1924 m.
Bendzinas

**Beñdzinas**  () – miestas pietų Lenkijoje, Dombrovos anglies baseine (*Zagłębie Dąbrowskie*), Silezijos vaivadijoje. Miestas įsikūręs Silezijos aukštumose, prie Vyslos intako Juodosios Premšos (*Czarna Przemsza*). Administracinis apskrities (*Powiat będziński*) centras, esantis už 13 km į šiaurės rytus nuo vaivadijos sostinės Katovicų. 58,4 tūkst. gyv. (2014 m.). 

## Istorija

Pirmosios gyvenvietės ženklų šiose vietose randama iš ankstyvųjų viduramžių periodo archeologinių radinių. 1301 m. gyvenvietė paminėta rašytiniuose šaltiniuose. 1358 m. gavo Magdeburgo teises.

XIX a. buvo Petrakavo gubernijos Bendzino apskrities centras. Iki II Pasaulinio karo Bendzinas buvo tipiškas, žydų apgyvendintas miestas. Pagal Rusijos imperijos gyventojų surašymo 1897 m. duomenis, čia iš viso gyveno 21 200 žmonių, tarp jų – 10 800 žydų (apie 51% visų gyventojų). Pagal 1921 m. surašymą, Bendzine gyveno 62,1% žydų (17 298 žm.). Vokiečių vermachto 1939 m. rugsėjo mėn. okupuotame mieste buvo sudeginta sinagoga, prasidėjo žydų žudynės. 1942 m. įsteigtas getas. 1943 m. vasarą dauguma jo gyventojų buvo išsiųsti mirti į gretimą Aušvico koncentracijos stovyklą.

## Miestų partnerystė
*  Iževskas, Rusija
*  Tatabania, Vengrija
*  Kaišiadorys, Lietuva

## Šaltiniai

## Nuorodos
* Bendzino miesto oficiali svetainė (lenkų k.)
* Bendzino žydų istorija (anglų k.)
Ray Dalio

**Ray Dalio** – didžiausio pasaulyje apribotos rizikos fondo valdytojas ir įmonės „Bridgewater Associates“ steigėjas. Šiuo metu jo įkurtai bendrovei patikėta valdyti $120 mlrd. turto, o jis pats turi sukaupęs $10 mlrd. asmeninio turto.

## Šaltiniai
Chrabolų valsčius

**Chrabolų valsčius** () – nuo 1952 m. iki 1954 m. ir 1973–1976 metais egzistavęs valsčius šiaurės rytų Lenkijoje, Balstogės vaivadijoje, Bielsko apskrityje. Valsčiaus centras buvo Chrabolų kaimas.

## Istorija
Valsčius sudarytas 1952 m. liepos 1 d. iš dalies Bielsko ir Vyškų valsčių. Vykdant Lenkijos valsčių reformą 1954 m. rugsėjo 29 d. valsčius buvo panaikintas. 1973 m. sausio 1 d. atkūrus valsčių sistemą, valsčius buvo atkurtas ir gyvavo iki 1976 m. liepos 1 d., kai visi valsčiaus kaimai buvo įtraukti į Bielsko valsčių.

## Šaltiniai

* Liczba ludności z publikacji „Rocznik Demograficzny Polski“, GUS 1975–1995
* Wykaz Gromad Polskiej Rzeczypospolitej Ludowej według stanu z dnia 1.VII 1952 r., PRL, GUS, Warszawa
* 1952 m. valsčiaus įkūrimo įstatymas (lenk.) ;
* 1954 m. valsčiaus panaikinimo įstatymas (lenk.) ;
* 1972 m. Lenkijos valsčių atkūrimo įstatymas (lenk.) ;
* 1976 m. Valsčiaus panaikinimo įstatymas (lenk.) .
Čarna Vesės valsčius (Balstogė)

**Čarna Vesės valsčius** () – buvęs administracinis-teritorinis vienetas dabartinėje šiaurės rytų Lenkijos teritorijoje. Centras – Čarna Ves Koscelna.

## Istorija

Įkurtas po I pasaulinio karo. 1927 m. balandžio 1 d. prijungtas Sokulkos apskrities Čarna Vesės valsčius. 1952 m. liepos 1 d. buvo 18 gromadų. Vykdant Lenkijos valsčių reformą 1954 m. balandžio 1 d. dalis valsčiaus perduota perduota Kalinuvkos valsčiaus, Korycino valsčiaus ir Sokulkos valsčiaus. 1954 m. rugsėjo 29 d. valsčius panaikintas.

1973 m. sausio 1 d. atkūrus valsčių sistemą, valsčiaus kaimai tapo Balstogės Čarnos valsčiaus dalimi.

## Šaltiniai
Čarna Vesės valsčius (Sokulka)

**Čarna Vesės valsčius** (, ) – buvęs administracinis-teritorinis vienetas dabartinėje šiaurės rytų Lenkijos teritorijoje. Centras – Balstogės Čarna.

## Istorija

Valsčius įkurtas XIX a. Gardino gubernijoje. Atkurtas po I pasaulinio karo, bet apie 1920 m. panaikintas, tačiau dar iki 1924 m. buvo atkurtas. 1927 m. balandžio 1 d. valsčiaus buvo panaikintas prijungiant prie Balstogės apskrities Čarna Vesės valsčiaus.

|-
| 1877 m. || || 3418 || 439 kiemai  || 8 seniūnijos || 45
|}

## Šaltiniai
Dmochi Glinkų valsčius

**Dmochi Glinkų valsčius** () – nuo 1919 iki 1948 metų egzistavęs valsčius šiaurės rytų Lenkijoje, Balstogės vaivadijoje, Mazovijos Vysokio ir Mazovijos Ostruvo apskrityse. Valsčiaus pavadinimas kilęs nuo Dmochi Glinkų kaimo, bet valsčiaus centras buvo Čyževo kaimas.

## Istorija
Lenkijos Kongreso karalystės laikais valsčius priklausė Lomžos gubernijos, Mazovijos Ostruvo apskričiai. 1870 m. spalio 13 d. prie valsčiaus buvo prijungtas Čyževo kaimas.1927 m. spalio 1 d. valsčius priskirtas iš Mazovijos Ostruvo apskrities į Mazovijos Vysokio apskritį. Valsčius panaikintas 1949 m. sausio 1 dieną. Valsčiaus kaimai buvo priskirti Čyževo valsčiui.

## Šaltiniai

* Główny Urząd Statystyczny w Warszawie: Województwa centralne i wschodnie Rzeczypospolitej Polskiej – podział na gminy według stanu z dnia 1.IV 1933 roku, Książnica-Atlas, Lwów 1933 m.;
* 1927 m. valsčiaus priskirimo kitai apskričiai įstatymas (lenk.) ;
* 1952 m. valsčiaus panaikinimo įstatymas (lenk.) .
Dobromilo valsčius

**Dobromilo valsčius** () – nuo 1952 iki 1954 metų egzistavęs valsčius šiaurės rytų Lenkijoje, Balstogės vaivadijoje, Bielsko apskrityje. Valsčiaus centras buvo Dobromilo kaimas.

## Istorija
Valsčius įkurtas 1952 m. liepos 1 d. Bielsko apskrityje, Balstogės vaivadijoje prijungus dalį kaimų iš Bielsko valsčiaus. 1954 m. sausio 1 d. prie valsčiaus buvo prijungta dalis Kleščelių valsčiaus kaimų. 1954 m. rugsėjo 29 d. valsčius buvo panaikintas.

## Šaltiniai

* Wykaz Gromad Polskiej Rzeczypospolitej Ludowej według stanu z dnia 1.VII 1952 r., PRL, GUS, Warszawa;
* 1952 m. Valsčiaus įkūrimo įstatymas (lenk.) ;
* 1953 m. kelių kaimų prijungimo prie valsčiaus įstatymas (lenk.) ;
* 1954 m. valsčiaus panaikinimo įstatymas (lenk.) ;
* 1972 m. Lenkijos valsčių atkūrimo įstatymas (lenk.) .
Dubiažyno valsčius

**Dubiažyno valsčius** (, ) – buvęs administracinis-teritorinis vienetas šiaurės rytų Lenkijoje. Centras – Dubiažynas.

## Istorija

Įkurtas XIX a. Gardino gubernijoje. XX a. tarpukariu priklausė Bielsko apskričiai, Balstogės vaivadijai. 1934 m. spalio 1 d. valsčius buvo panaikintas, o jo kaimai padalinti Bielsko, Bockų, Kleščelių ir Orlios valsčiams.

|-
| 1877 m. || || 6613 || 655 kiemai  || 27 seniūnijos || 36
|}

## Šaltiniai
Imtynės 2012 m. vasaros olimpinėse žaidynėse

**[[Imtynės]] 2012 m. vasaros olimpinėse žaidynėse** vyks nuo rugpjūčio 5 d. iki rugpjūčio 12 d. Londone, Jungtinėje Karalystėje. Varžybos vyks ExCeL London parodų centre. Žaidynėse iš viso bus išdalinta 18 imtynių medalių komplektų.

## Klasės

|-bgcolor="#CCCCCC"
! Vyrai  laisvas stilius !! Moterys  laisvas stilius !! Vyrai Graikų-romėnų
|-style="background:#efefef; color:black"
| 55 kg
| 48 kg
| 55 kg
|-style="background:#efefef; color:black"
| 60 kg
| 55 kg
| 60 kg
|-style="background:#efefef; color:black"
| 66 kg
| 63 kg
| 66 kg
|-style="background:#efefef; color:black"
| 74 kg
| 72 kg
| 74 kg
|-style="background:#efefef; color:black"
| 84 kg
|
| 84 kg
|-style="background:#efefef; color:black"
| 96 kg
|
| 96 kg
|-style="background:#efefef; color:black"
| 120 kg
|
| 120 kg
|}

## Kvalifikacija

### Lietuva

## Dalyvaujančios šalys

## Medaliai

### Vyrų graikų-romėnų

### Vyrų laisvas stilius

### Moterų laisvas stilius

## Nuorodos
* Londonas 2012
Triatlonas 2012 m. vasaros olimpinėse žaidynėse

**[[Triatlonas]] 2012 m. vasaros olimpinėse žaidynėse** vyks nuo rugpjūčio 4 d. iki rugpjūčio 7 d. Londone, Jungtinėje Karalystėje. Varžybos vyks Hyde parke. Tai jau ketvirtosios olimpinės žaidynėse savo programoje turinčios triatloną. Iš viso startuos 110 triatlonininkų (po 55 vyrus ir moteris).

## Kvalifikacija

## Medalininkai

## Nuorodos
* Londonas 2012
Kolenjas

**Kolenjas** () – miestas Italijoje, Pjemonte, Turino provincijoje. Jis yra apie 9 km į vakarus nuo Turino.

## Miestai partneriai
Desamparadosas

**Desamparadosas** ( arba *Desamparados de San José*) – miestas Kosta Rikoje, San Chosė provincijoje, 4,5 km į pietryčius nuo San Chosė, sostinės aglomeracijoje, prie Tiribi upės. Yra katalikų bažnyčia ir miesto parkas.

## Istorija

Kantono centras nuo 1862 m.

## Sportas
* Orión FC – futbolo klubas; rungtyniavo aukščiausioje šalies lygoje.
* Namų rungtynes žaidė *Estadio Jorge Hernán „Cuty“ Monge*, talpinančiame 5 500 žiūrovų.

## Išnašos
Dobžynevo valsčius

**Dobžinevo Košcelnės valsčius** () – nuo 1973 m. iki 2001 m. egzistavęs valsčius šiaurės rytų Lenkijoje, Balstogės vaivadijoje, Balstogės apskrityje. Valsčiaus centras buvo Dobžinevo Košcelnės kaimas.

## Istorija
Valsčius įkurtas 1973 m. sausio 1 dieną. 2001 m. sausio 1 d. valsčiaus centras buvo perkeltas į Dobžinevo Dužės kaimą, tuo pačiu ir valsčiaus pavadinimas pakeistas į Didžiojo Dobžynevo valsčių.

## Šaltiniai

* 1972 m. Lenkijos valsčių atkūrimo įstatymas (lenk.) ;
* 2001 m. Valsčiaus panaikinimo įstatymas (lenk.) .
Paul Gottlieb Nipkow

**Paul Gottlieb Nipkow** (gimė 1860 m. rugpjūčio 22 d. – mirė 1940 m. rugpjūčio 24 d.) – vokiečių išradėjas, mechaninės televizijos pionierius.

1884 m. Paul Nipkow tapo pirmuoju pabandžiusiu perduoti judantį vaizdą laidais. Jo teorija sujungė du svarbius principus: fotoelektrinį reiškinį, atrastą Joseph May 1873 m., ir vaizdo užtęstumo reiškinį.

Jo išrastas nipkovo diskas įėjo į pirmosios televizijos sistemos, kuri panaudota reguliariai laidai, pagrindą, sukurtą škotų inžinieriaus John Logie Baird.

## Šaltiniai
John Logie Baird

**John Logie Baird** (1888 m. rugpjūčio 13 d. - 1946 m. birželio 14 d.) – škotų išradėjas ir inžinierius.

John Logie Baird sukūrė pirmąją televizijos sistemą, kuri panaudota reguliariai laidai. Ji buvo pagrįsta nipkovo disku su siųstuvu ir radijo bangų imtuvu. 1926 m. Britų radijo ir televizijos kompanija (BBC) per pirmą bandomąją televizijos laidą Jungtinėje Karalystėje perdavė 50 linijų paveikslo signalus. Baird patobulino savo sistemą iki 240 linijų ir 25 paveikslų per sekundę. Naudojant jo įrangą, BBC 1932 m. iškilmingai atidarė televizijos paslaugą.
Tarasu San Markosas

**Tarasu San Markosas** () arba tiesiog **San Markosas** – miestas Kosta Rikoje, San Chosė provincijoje, 70 km į pietus nuo San Chosė. Įsikūręs Piriso upės šiaurinėje pakrantėje, Talamankos Kodiljeros slėnyje. Svarbaus kavos auginimo regiono centras. Yra katalikų bažnyčia.

## Istorija

San Markosas įkurtas apie 1820 m., o XIX a. pab. tapo kavos auginimo centru. Kantono centras nuo 1868 m.
Alan Archibald Campbell-Swinton

**Alan Archibald Campbell-Swinton** (g. 1863 m. spalio 18 d. – m. 1930 m. vasario 19 d.) – škotų elektronikos inžinierius, televizijos pionierius.

1908 m. Alan Archibald Campbell-Swinton pasiūlė skleidimo mechanizmo sistemą, panaudojant elektroninį signalą, sukurtą elektroninių vamzdžių (CRTs) abiejuose, perdavimo ir gavimo, galuose. 

## Šaltiniai
Karl Ferdinand Braun

**Karl Ferdinand Braun** (g. 1850 m. birželio 6 d. - m. 1918 m. balandžio 20 d.) – vokiečių fizikas ir išradėjas. Radijo ir televizijos technologijų tyrinėtojas. Nobelio premijos laureatas.

Ferdinand Braun atrado, kad jis galėjo nukreipti taškelį šviesos, sukurtos vamzdžio priekyje, naudodamas magnetinius laukus už vamzdžio. Tai buvo pagrindas osciloskopo atsiradimui. 

1909 m. mokslininkui skirta Nobelio premija fizikos srityje už indėlį į bevielės telegrafijos vystymą.
Aseri

**Aseri** () – miestas Kosta Rikoje, San Chosė provincijoje, į pietus nuo San Chosė. Įsikūręs aukštumose. Yra katalikų bažnyčia.

## Istorija

Kantono centras nuo 1848 m.
Koronado San Isidras

**Koronado San Isidras** () arba **San Isidras** – miestas Kosta Rikoje, San Chosė provincijoje, į šiaurės rytus nuo San Chosė, sostinės aglomeracijoje. Verčiamasi prekyba, žemės ūkiu. Yra katalikų bažnyčia, žemės ūkio institutas, Kosta Rikos universiteto mikrobiologijos fakultetas, nacionalinis olimpinis komitetas.

## Istorija

Koronado San Isidras įkurtas XIX a. Kantono centras nuo 1910 m.
San Ignasio de Akosta

**San Ignasio de Akosta** () arba **San Ignasijus** – miestas Kosta Rikoje, San Chosė provincijoje, į pietvakarius nuo San Chosė. Verčiamasi žemės ūkiu (kava, cukranendrės), gyvulininkyste.

## Istorija

Kantono centras nuo 1910 m., miesto statusą gavo 1970 m.
San Isidro de El Cheneralis

**San Isidro de El Cheneralis** () arba **San Isidras** – miestas Kosta Rikoje, San Chosė provincijoje, 130 km nuo San Chosė, prie Cheneralio upės. Verčiamasi žemės ūkiu (kava, cukranendrės), gyvulininkyste. Vystomas turizmas (Čiripo kalnas, La Amistado tarptautinis parkas ir kt.). Yra katalikų bažnyčia, muzikos, dailės mokyklos, keli universitetai, biblioteka.

## Istorija

Kantono centras nuo 1931 m., miesto statusą gavo 1954 m.
Gavrichų valsčius

**Gavrichų valsčius** () – nuo 1919 m. iki 1954 m. egzistavęs valsčius šiaurės rytų Lenkijoje, Balstogės vaivadijoje ir Varšuvos vaivadijoje, Kolno apskrityje ir Ostrolenkos apskrityje. Valsčiaus pavadinimas kilęs nuo Gavrichų kaimo, bet valsčiaus centras buvo Zbuinos kaime.

## Istorija

1919–1932 m. priklausė Kolno apskričiai. 1932–1947 m. Ostrolenkos apskričiai. 1939 m. balandžio 1 d. valsčius perkeltas į Varšuvos vaivadiją. 1948 m. sausio 1 d. valsčius perkeltas į Balstogės vaivadiją. 1952 m. liepos 1 dieną valsčių sudarė 20 kaimų. Vykdant Lenkijos valsčių reformą, valsčius buvo panaikintas 1954 m. rugsėjo 29 dieną. Nuo 1973 m. sausio 1 d. valsčius tapo Zbuinos valsčiaus dalimi.

## Šaltiniai

* Główny Urząd Statystyczny w Warszawie: Województwa centralne i wschodnie Rzeczypospolitej Polskiej – podział na gminy według stanu z dnia 1.IV 1933 roku, Książnica-Atlas, Lvovas 1933 m.;
* Wykaz Gromad Polskiej Rzeczypospolitej Ludowej według stanu z dnia 1.VII 1952 m., PRL, GUS, Varšuva;
* 1932 m. valsčiaus perkėlimo į Ostrolenkos apskritį įstatymas (lenk.) ;
* 1938 m. valsčiaus perkėlimo į Varšuvos vaivadiją įstatymas (lenk.) ;
* 1948 m. valsčiaus perkėlimo į Balstogės vaivadiją įstatymas (lenk.);
* 1954 m. valsčiaus panaikinimo įstatymas (lenk.) ;
* 1972 m. Lenkijos valsčių atkurimo įstatymas (lenk.) .
Domanovo valsčius

**Domanovo valsčius** () – buvęs administracinis-teritorinis vienetas dabartinėje šiaurės rytų Lenkijos teritorijoje. Centras – Domanovas.

## Istorija

Įkurtas po I pasaulinio karo, apie 1921–1924 m. buvo laikinai panaikintas. Tarpukariu priklausė Balstogės vaivadijos, Bielsko apskričiai. 1934 m. spalio 1 d. valsčius buvo panaikintas ir visi valsčiaus kaimai prijungti prie Bransko valsčiaus.

1952 m. liepos 1 d. buvo atkurtas prijungiant dalį kaimų iš Bransko ir Vyškų valsčiaus, tuomet įkurta 10 gromadų. Vykdant Lenkijos valsčių reformą 1954 m. rugsėjo 29 d. valsčius buvo panaikintas.

## Šaltiniai
Jablonkos valsčius

**Jablonkos valsčius** () – XIX a. iki 1868 m. egzistavęs valsčius šiaurės rytų Lenkijoje, Lomžos gubernijoje, Mazovijos Vysokio apskrityje. Valsčiaus centras buvo Jablonka Košcelnos kaimas.

## Istorija
Valsčius egzistavo Rusijos imperijos, Lenkijos Kongreso karalystės laikais. 1868 m. valsčiaus buvusioje teritorijoje įkurtas Chojanų valsčius.

## Šaltiniai

* [Aprašymas apie valsčių [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom III (Haag – Kępy) z 1882 m. (lenk.)];
* Skorowidz miejscowości Rzeczypospolitej Polskiej – Tom V – Województwo Białostockie, Główny Urząd Statystyczny Rzeczypospolitej Polskiej, Varšuva 1924 m.
Jaluvkos valsčius

**Jaluvkos valsčius** (; iki I pasaulinio karo ***Šymkų valsčius***, ) – buvęs administracinis-teritorinis vienetas dabartinėje šiaurės rytų Lenkijos ir vakarų Baltarusijos teritorijoje. Centras – Jaluvka, kurį laiką – Šymkai.

## Istorija

Valsčius įkurtas XIX a. Gardino gubernijoje Šymkų vardu. Po I pasaulinio karo atiteko Lenkijai ir pervadintas Jaluvkos valsčiumi. Tarpukariu valsčius priklausė Balstogės vaivadijos Valkavisko apskričiai. 1922 m. gruodžio 30 d. dalis valsčiaus kaimų buvo perduota Tarnopolio valsčiui. 1933 m. spalio 16 d. įkurtos 22 gromados.

Po II pasaulinio karo rytinė valsčiaus dalis atiteko Baltarusijos TSR, o vakarinė Lenkijai, kur likę kaimai buvo priskirti Balstogės apskrities Michalovo valsčiui.

|-
| 1877 m. || || 3138 || 363 kiemai  || 10 seniūnijų || 19
|}

## Šaltiniai

* Valsčiaus gyvenvietės (Radzima.net)
Jedvabno valsčius (Balstogės vaivadija)

**Jedvabno valsčius** () – nuo 1919 m. iki 1922 metų egzistavęs valsčius šiaurės rytų Lenkijoje, Balstogės vaivadijoje, Kolno apskrityje. Valsčiaus centras buvo Jedvabno kaimas.

## Istorija
Valsčius tik iš vieno Jedvabno kaimo įkurtas po I pasaulinio karo ir priklausė Balstogės vaivadijos, Kolno apskričiai. 1923 m. sausio 1 d. valsčius buvo panaikintas ir Jedvabno kaimas priskirtas Jedvabno valsčiui. 1927 m. spalio 31 d. Jedvabno gyvenvietė gavo miesto teises.

## Šaltiniai

* Skorowidz miejscowości Rzeczypospolitej Polskiej – Tom V – Województwo Białostockie, Główny Urząd Statystyczny Rzeczypospolitej Polskiej, Warszawa 1924;
* 1919 m. valsčiaus įkūrimo įstatymas (lenk.) ;
* 1927 m. Jedvabno gyvenvietei miesto teisių suteikimo įstatymas (lenk.) .
Gačo valsčius

**Gačo valsčius** () – nuo 1973 m. iki 1976 metų egzistavęs valsčius šiaurės rytų Lenkijoje, Balstogės vaivadijoje, Zambruvo apskrityje. Valsčiaus centras buvo Gačo kaimas.

## Istorija
Valsčius įkurtas 1973 m. sausio 1 d. Zambruvo apskrityje, Balstogės vaivadijoje. 1975 m. birželio 1 d. valsčius buvo priskirtas Lomžos vaivadijai. 1976 m. liepos 2 d. valsčius buvo panaikintas ir valsčiaus kaimai prijungti prie Lomžos, Rutkų ir Zambruvo valsčių.

## Šaltiniai

* Liczba ludności z publikacji „Rocznik Demograficzny Polski“, GUS 1975–1995;
* 1972 m. Lenkijos valsčių atkūrimo įstatymas (lenk.) .
* 1975 m. valsčiaus perkėlimo į kitą apskritį įstatymas (lenk.) ;
* 1976 m. valsčiaus panaikinimo įstatymas (lenk.) .
Francis Galton

Seras **Frencis Galtonas** /ˈfrɑːnsɪs ˈgɔːltn̩/ (, 1822 m. vasario 16 d. – 1911 m. sausio 17 d.), Čarlzo Darvino pusbrolis, buvo Viktorijos laikų anglų mokslininkas universalas: antropologas, eugenikas, tropikas, tyrinėtojas, geografas, išradėjas, meteorologas, proto-genetikas, psichometrikas ir statistikas. 1909 m. buvo įšventintas į riterius. 

Po mirties Galtonas paliko nemažą dalį savo turto Londono universiteto Eugenikos katedrai.

## Šaltiniai
Pekarai

**Pekãrai**  (arba ***Silèzijos Pekãrai***, , ) – miestas-apskritis pietų Lenkijoje, Dombrovos anglies baseine (*Zagłębie Dąbrowskie*), Silezijos vaivadijoje, netoli Katovicų. Miestas įsikūręs Silezijos aukštumose, prie Brynicos upės (*Brynica*). Miestas turi administracines apskrities teises (*miasto na prawach powiatu*), jame gyvena apie 59,1 tūkst. gyv. (2008 m.), vienas iš Katovicų aglomeracijoje su 2,7 mln. gyventojų. Pekarai yra Aukštutinės Silezijos dvasinis centras, Švč. Mergelės Marijos apsireiškimo vieta, pritraukianti piligrimų minias. 

## Istorija

Pirmoji bažnyčia ir parapija įkurtos tarp 1303 ir 1308 m. Gyvenvietė ėmė vystytis, XV a. pradėjus kasti cinką ir šviną. Buvo valdoma suvokietėjusių Silezijos kunigaikščių, kildavo sukilimai prieš vokiečių valdovus.

1922 m. masiniai patriotiniai streikai Silezijoje privertė Vokietiją Pekarus perleisti Antrajai Lenkijos Respublikai, nes 86% gyventojų balsavo už prisijungimą prie atkurtos Lenkijos valstybės.

## Šaltiniai

## Nuorodos
* Pekarų miesto oficiali svetainė (lenkų k.)
* Pekarų žydų istorija  (lenkų ir anglų k.)
Tarnovske Guros

**Tarnovske Gurai** (, ) – miestas pietų Lenkijoje, Silezijos vaivadijoje, netoli Katovicų. Įsikūręs Silezijos aukštumose. Miestas yra administracinis apskrities (*Powiat tarnogórski*) centras, jame gyvena apie 60 tūkst. gyv. (2008 m.), vienas iš Katovicų aglomeracijoje, kurioje gyvena 2,7 mln. žmonių.

## Istorija

Miesto istorija susijusi su sidabro, cinko ir švino atradimu ir jų kasimu bei pramone. Miesto pavadinimas siejamas su pavadinimu Tarnovicių kaimo (*Tarnowice*), buvusio Senųjų Tarnovicių (*Stare Tarnowice*) rajone, ir *Góry* (lenkiškai „šachtos“). 2017 m. miesto švino, sidabro ir cinko šachtos įtrauktos į UNESCO Pasaulio paveldo sąrašą. 

## Nuorodos

* Sąrašas:Lenkijos miestai
* Tarnovske Gurų miesto oficiali svetainė (lenkų k.)
* Miesto žydų istorija (lenkų ir anglų k.)
* UNESCO svetainė (anglų k.)
Žoros

**Žòros**  (, ) – miestas-apskritis pietų Lenkijoje, Rybniko Anglių Rajonas baseine (*Rybnicki Okręg Węglowy*), Silezijos vaivadijoje, 30 km į pietvakarius nuo Katovicų. Miestas įsikūręs Aukštutinės Silezijos istoriniame regione. Turi administracines apskrities teises (*miasto na prawach powiatu*), jame gyvena apie 62,6 tūkst. gyv. (2006 m.).

## Istorija

Žoros – vienas seniausių Silezijos miestų. Pirmą kartą gyvenvietė prie kelio Cešinas–Krokuva paminėta 1258 m. Miesto teises pagal Magdeburgo teisę 1272 m. patvirtino Opolę ir Racibužą valdęs  kunigaikštis Vladislavas Opolietis (*Władysław opolski*). Nuo 1327 m. Žoros pateko į Bohemijos valdovų įtaką, nuo 1742 m. priklausė Prūsijai.

XVIII a. miestas buvo drabužių siuvimo centru, vėliau ėmė vystytis metalų ir mašinų gamybos pramonė. Po 1921 m. įvykusio plebiscito *Sohrau* atiteko Silezijos vaivadijai (Antrajai Lenkijos Respublikai), nors 69,4% gyventojų balsavo už Vokietiją. Po II Pasaulinio karo vietiniai vokiečiai iš šio rajono buvo iškeldinti.

## Miestai partneriai
*  Kamp-Lintfortas, Vokietija (*Kamp-Lintfort*)
*  Mezekevešdas, Vengrija (*Mezőkövesd*)
*  Pasvalys, Lietuva
*  Monso le Minas, Prancūzija

## Šaltiniai

## Nuorodos
* Žorų miesto oficiali svetainė (lenkų k.)
* Žorų žydų istorija  (lenkų ir anglų k.)
Kontų valsčius (Bielskas)

**Kontų valsčius** () – buvęs administracinis-teritorinis vienetas dabartinėje šiaurės rytų Lenkijos teritorijoje. Centras – Kontai, vėliau – Hornovas.

## Istorija

Įkurtas po I pasaulinio karo ir priklausė Bielsko apskričiai, Balstogės vaivadijai. 1931 m. spalio 1 d. prie valsčiaus prijungta dalis Grodzisko valsčiaus kaimų. 1934 m. spalio 1 d. valsčius buvo panaikintas, jo kaimai išdalinti Bockų, Grodzisko, Mileičycių ir Semiatyčių ir valsčiams.

## Šaltiniai
Kleinikų valsčius

**Kleinikų valsčius** (, ) – buvęs administracinis-teritorinis vienetas šiaurės rytų Lenkijoje. Centras – Kleinikai.

## Istorija

Įkurtas XIX a. Gardino gubernijoje. Po I pasaulinio karo panaikintas. Atkurtas 1952 m. liepos 1 d. Bielsko apskrityje, Balstogės vaivadijoje iš dalies Bielsko ir Narevo valsčių, čia buvo 10 gromadų. 1954 m. sausio 1 d. dalis valsčiaus kaimų buvo prijungti prie Pasynkų valsčiaus, o pats valsčius priskirtas Hainuvkos apskričiai. 1954 m. rugsėjo 29 d. valsčius buvo panaikintas.

|-
| 1877 m. || || 5858 || 1075 kiemai  || 13 seniūnijų || 26
|}

## Šaltiniai
Holonkų valsčius

**Holonkų valsčius** () – nuo 1952 m. iki 1954 metų egzistavęs valsčius šiaurės rytų Lenkijoje, Balstogės vaivadijoje, Bielsko apskrityje. Valsčiaus centras buvo Holonkų kaimas.

## Istorija
1919–1934 m. valsčiaus teritorijoje veikė Vidžgovo valsčius. Valsčius įkurtas 1952 m. liepos 1 d. Bielsko apskrityje, Balstogės vaivadijoje prijungus dalį kaimų iš Bockų ir Bransko valsčių. 1954 m. rugsėjo 29 d. valsčius buvo panaikintas.

## Šaltiniai

* Wykaz Gromad Polskiej Rzeczypospolitej Ludowej według stanu z dnia 1.VII 1952 r., PRL, GUS, Warszawa;
* 1952 m. Valsčiaus įkūrimo įstatymas (lenk.) ;
* 1954 m. valsčiaus panaikinimo įstatymas (lenk.) ;
* 1972 m. Lenkijos valsčių atkūrimo įstatymas (lenk.) .
Žemojo Juchnoveco valsčius

**Žemojo Juchnoveco valsčius** () – buvęs administracinis-teritorinis vienetas dabartinėje šiaurės rytų Lenkijos teritorijoje. Centras – Žemasis Juchnovecas.

## Istorija

Įkurtas po I pasaulinio karo ir priklausė Balstogės vaivadijos, Balstogės apskričiai. 1952 m. liepos 1 d. sudarytos 28 gromados. Vykdant Lenkijos valsčių reformą, 1954 m. rugsėjo 29 d. panaikintas.

1973 m. sausio 1 d. atkurtas. 1976 m. liepos 1 d. prijungta dalis Zasciankų valsčiaus. 1998 m. sausio 1 d. valsčiaus centras buvo perkeltas į Juchnovecą ir valsčius pervadintas Juchnoveco valsčiumi.

## Šaltiniai
Mazovijos Tomašuvas

**Mazovijos Tomašuvas** () – miestas vidurio Lenkijoje, Lodzės vaivadijoje. Miestas įsikūręs už 49 km į pietryčius nuo Lodzės. Administracinis apskrities (*Powiat tomaszowski*) centras yra prie *Zalew Sulejowski* tvenkinio ir Pilicos upės, turi apie 66,7 tūkst. gyv. (2006 m.). 1975–1998 m. laikotarpyje priklausė Petrakavo vaivadijai.

## Istorija

1788 m. grafas Tomasz Ostrowski apylinkėse rado geležies rūdos. 1789 m. gyvenvietė pavadinta *Kuźnic Tomaszowskie*. Pramonė ir prekyba pradėta vystyti 1824 m., miesto teisės suteiktos 1830 m. 1885 m. nutiestas geležinkelis.

## Miestų partnerystė

*  Ivano Frankivskas, Ukraina

## Nuorodos

* Sąrašas:Lenkijos miestai
* Mazovijos Tomašuvo miesto oficiali svetainė (lenkų k.)
* Miesto informacinis portalas (lenkų k.)
Kovalevščiznos valsčius

**Kovalevščiznos valsčius** () – nuo 1919 m. iki 1954 m. egzistavęs valsčius šiaurės rytų Lenkijoje, Balstogės vaivadijoje, Mazovijos Vysokio apskrityje. Valsčiaus pavadinimas kilęs nuo Kovalevščiznos kaimo, bet valsčiaus centras buvo Jenkų kaimas.

## Istorija

Tarpukariu valsčius buvo Balstogės vaivadijoje, Mazovijos Vysokio apskrityje. 1952 m. liepos 1 dienos valsčių sudarė 21 kaimas. Vykdant Lenkijos valsčių reformą, valsčius buvo panaikintas 1954 m. rugsėjo 29 dieną. 1954 m. lapkričio 13 d. *Kovalevščiznos gromada* buvo priskirta Lapių apskričiai. Nuo 1973 m. sausio 1 d. valsčius tapo Sokolų valsčiaus dalimi.

## Šaltiniai

* Główny Urząd Statystyczny w Warszawie: Województwa centralne i wschodnie Rzeczypospolitej Polskiej – podział na gminy według stanu z dnia 1.IV 1933 roku, Książnica-Atlas, Lvovas 1933 m.;
* Wykaz Gromad Polskiej Rzeczypospolitej Ludowej według stanu z dnia 1.VII 1952 m., PRL, GUS, Varšuva;
* 1954 m. valsčiaus panaikinimo įstatymas (lenk.) ;
* 1954 m. gromados perkėlimo į Lapių apskritį įstatymas (lenk.) ;
* 1972 m. Lenkijos valsčių atkurimo įstatymas (lenk.) .
Senojo Levkovo valsčius

**Stare Levkovo valsčius** () – 1954 m. egzistavęs valsčius šiaurės rytų Lenkijoje, Balstogės vaivadijoje, Hainuvkos apskrityje. Valsčiaus centras buvo Stare Levkovo kaimas.

## Istorija

Valsčius įkurtas 1954 m. sausio 1 d. Hainuvkos apskrityje prijungus 7 kaimus iš Narevkos valsčiaus. Valsčių sudarė dalis tarpukariu egzistavusio Tarnopolio valsčiaus kaimų. 1954 m. rugsėjo 29 d. valsčius buvo panaikintas.

## Šaltiniai

* 1954 m. valsčiaus panaikinimo įstatymas (lenk.) ;
* 1972 m. Lenkijos valsčių atkūrimo įstatymas (lenk.) .
Kosaki Rutkų valsčius

**Kosaki Rutkų valsčius** () – nuo 1919 m. iki 1925 metų egzistavęs valsčius šiaurės rytų Lenkijoje, Balstogės vaivadijoje, Lomžos apskrityje. Valsčiaus pavadinimas kilęs nuo Rutki Kosakų kaimo, bet valsčiaus centras buvo Kolaki Košcelnės kaimas.

## Istorija
Lenkijos Kongreso karalystės laikais valsčius priklausė Lomžos gubernijos, Lomžos apskričiai. Tarpukariu priklausė Balstogės vaivadijos, Lomžos apskričiai. 1925 m. liepos 1 d. valsčius buvo panaikintas ir valsčiaus kaimai buvo priskirti Rutkų ir Kolakų Košcelnės valsčiams.

## Šaltiniai

* Skorowidz miejscowości Rzeczypospolitej Polskiej – Tom V – Województwo Białostockie, Główny Urząd Statystyczny Rzeczypospolitej Polskiej, Warszawa 1924;
* 1925 m. valsčiaus panaikinimo įstatymas (lenk.) .
Losinkos valsčius

**Losinkos valsčius** (, ) – buvęs administracinis-teritorinis vienetas šiaurės rytų Lenkijoje. Centras – Losinka.

## Istorija

Įkurtas XIX a. Gardino gubernijoje. XX a. tarpukariu priklausė Balstogės vaivadijos, Bielsko apskričiai. 1929 m. balandžio 13 d. dalis valsčiaus perduota Hainuvkos valsčiui. 1934 m. spalio 1 d. valsčius buvo panaikintas, jo kaimai prijungti prie Hainuvkos, Masevo ir Narevo valsčių.

Valsčius atkurtas 1952 m. liepos 1 d. iš dalies Hainuvkos, Narevkos ir Narevo valsčių, čia įsteigta 15 gromadų. 1954 m. sausio 1 d. prijungta dalis Hainuvkos valsčiaus, o pats valsčius priskirtas Hainuvkos apskričiai. Vykdant Lenkijos valsčių reformą 1954 m. rugsėjo 29 d. valsčius buvo panaikintas.

|-
| 1877 m. || || 2852 || 544 kiemai  || 9 seniūnijos || 33
|}

## Šaltiniai
Lubino valsčius

**Lubino valsčius** (, 1919–1934 m. ) – buvęs administracinis-teritorinis vienetas dabartinėje šiaurės rytų Lenkijos teritorijoje. Centras – Lubinas.

## Istorija

Įkurtas po I pasaulinio karo, tarpukariu priklausė Balstogės vaivadijos, Bielsko apskričiai. 1934 m. birželio 13 d. prijungti Bockai, netekę miesto teisių. 1934 m. spalio 1 d. valsčius panaikintas, jo kaimai prijungti prie Bielsko, Bockų, Bransko ir Vyškų valsčių.

Atkurtas 1952 m. liepos 1 d. iš dalies Bielsko, Bockų, Bransko ir Vyškų valsčių, kartu įkurta 11 gromadų. Vykdant Lenkijos valsčių reformą 1954 m. rugsėjo 29 d. valsčius buvo panaikintas.

## Šaltiniai
Gloguvas

**Gloguvas** (, ) – miestas pietvakarių Lenkijoje, Žemutinės Silezijos vaivadijoje. Administracinis apskrities (*Powiat głogowski*) centras, turintis apie 71,3 tūkst. gyv. (2007 m.). 1975–1998 m. laikotarpyje priklausė Legnicos vaivadijai.

## Istorija

Gloguvas yra vienas seniausių Lenkijos miestų, savo istoriją pradedantis nuo X a. vakarų slavų pastatytos įtvirtintos gyvenvietės. 

Kronikose minimi 1010 m., kai Lužicos regione vyko teritoriniai konfliktai tarp imperatoriaus Henriko II ir Lenkijos karaliaus Boleslovo I Narsiojo pajėgų. Nežiūrint 1017 metais jų sudarytos abipusės taikos sutarties (*Pokój w Budziszynie*), vėliau konfliktai tęsėsi, tarp jų ir tarp giminystės ryšiais susijusių valdovų. Miestas buvo valdomas įvairių monarchijų. 

1109 m. rugpjūčio 24 d. vyko vienas geriausiai žinomų Lenkijos istorijoje Gloguvo mūšis tarp Lenkijos karalystės (vad. Boleslovas III Kreivaburnis) ir Šventosios Romos imperijos (Henrikas V). 

Per II Pasaulinį karą Glogau buvo vermachto kariuomenės paverstas į gynybinę tvirtovę, kurią šturmuojant buvo sugriauta 95% statinių. Kai kurie iki šiol likę neatstatyti. 

Pagal Jaltos konferencijos nutarimus, kaip ir kiti Žemutinės Silezijos miestai, Glogau atiteko Lenkijai, buvo sulenkintas jo pavadinimas, o vietiniai vokiečiai buvo iškeldinti. 

Tik 1967 m. miestas vėl pradėjo augti, čia įkūrus vario lydymo gamyklą.

## Sportas
* MKS Chrobry Głogów futbolo klubas.
* GOS stadionas, kuriame žaidžia vietos komandos.

## Galerija

Odra w Głogowie (1006800).jpg| 
Odra w Głogowie (1006803).jpg| 
Glogow zamek.jpg| 
Glogow kolegiata.jpg| 
Glogow kosciol Bozego Ciala.jpg| 
Glogow kosciol sw. Mikolaja.jpg| 
Glogow Kopernik 2 2005.JPG| 
Glogow ratusz.jpg|Rotušė
Glogow kolegiata.jpg| 
Glogow Teatr 2005 1.JPG| 
Glogow MOK 2005 2.JPG| 
Glogow Kino 2005 2.JPG| 


## Nuorodos

* Sąrašas:Lenkijos miestai
* Gloguvo miesto oficiali svetainė (lenkų k.)
* Miesto istorija (anglų k.)
* Miesto žydų istorija  (lenkų ir anglų k.)
Masevo valsčius

**Masevo valsčius** (, ) – nuo 1921 m. iki 1939 m. egzistavęs valsčius šiaurės rytų Lenkijoje, Balstogės vaivadijoje, Bielsko apskrityje. Centras – Senasis Masevas, vėliau – Narevka.

## Istorija

Valsčius įkurtas XIX a. Gardino gubernijoje. Po I pasaulinio karo iki 1920 m. priklausė Pružanų apskričiai. 1921 m. vasario 19 d. priskirtas Balstogės vaivadijai. 1922 m. rugpjūčio 1 d. priskirtas Bielsko apskričiai. 1934 m. spalio 1 d. prie valsčiaus buvo prijungta dalis Losinkos valsčiaus kaimų.

Po II pasaulinio karo vakarinė valsčiaus dalis priskirta Narevkos valsčiui, rytinė – Baltarusijos TSR.

|-
| 1877 m. || || 4942 || 703 kiemai  || 10 seniūnijų || 51
|}

## Šaltiniai

* Valsčiaus gyvenvietės (Radzima.net)